Jānis Peters

Jānis Peters (dzimis  Priekulē) ir latviešu dzejnieks, publicists, sabiedriskais darbinieks un diplomāts.

Dzīvesgājums 
Jānis Peters ir dzimis  Priekulē. No 1947. līdz 1958. gadam viņš mācījās Liepājas 6. vidusskolā.
Strādāja Liepājas teātrī par skatuves strādnieku un režisora palīgu (1957-1963), Liepājas rajona laikrakstā „Ļeņina Ceļš” (1963-1964), laikrakstā „Cīņa” (1964-1967), žurnālā „Zvaigzne” par prozas nodaļas redaktoru (1967-1972).

Pirmā Petera dzejas publikācija «Kaist pīlādzis sniegā» bija 1961. gadā Liepājas laikrakstā «Komunists». 
Pirmais dzejoļu krājums «Dzirnakmens» izdots 1968. gadā. 1968. gadā viņš tika uzņemts LPSR Rakstnieku savienībā, kur bija valdes sekretārs (1974-1976), dzejas konsultants (1974), pirmais sekretārs (1985-1990). Bijis PSKP biedrs.

Atmodas gados pievērsās sabiedriskajai un politiskajai darbībai un kļuva par vienu no tā laika notikumu laika centrālajām personībām. J. Peters bija viens no Tautas frontes dibinātājiem un līderiem. Pēc Latvijas neatkarības atjaunošanas kļuva par diplomātu: bija Latvijas Republikas valdības pilnvarotais pārstāvis Maskavā (1991-1992) un ārkārtējais un pilnvarotais vēstnieks Krievijas Federācijā (1992-1997).

20. gadsimta deviņdesmitajos gados kopā ar Raimondu Paulu un Aināru Šleseru veidoja Jauno partiju, 21. gadsimta sākumā iesaistījās Šlesera Jaunās kristīgās partijas un Latvijas Pirmās partijas veidošanā un atbalstīšanā.

Krišjāņa Valdemāra fonda vadītājs (no 1998. gada), LU Austrumeiropas institūta Sabiedrisko attiecību institūta direktors (no 1999. gada).

2008. gadā saņēma Cicerona balvu nacionālajā politikā par Atmodas laika idejas attīstīšanu.

Bibliogrāfija 
Jānis Peters ir publicējis vairākus dzejoļu krājumus, rakstījis esejas par izciliem latviešu kultūras darbiniekiem.

Dzeja 
 Dzirnakmens. Rīga: Liesma, 1968;
 Asinszāle. Rīga: Liesma, 1970;
 Mans bišu koks, Rīga: Liesma, 1973;
Ceturtā grāmata. Rīga: Liesma, 1975;
Priekšnojautas. Rīga: Liesma, 1979;
Tautas skaitīšana. Rīga: Liesma, 1984;
Trīs dārgas mantas. Rīga: Liesma, 1984.
Kovārnis korī. (bērnu dzejoļi) Rīga: Liesma, 1988.
Dzejnieka mīlas vārdi. Rīga: Jumava, 2004.
Vīna dvēsele. (dziesmu cikls) Rīga: Jumava, 2005.
Minhauzens un kamikadze. Rīga: Jumava, 2012.
Rudenskura spogulī. Rīga: Jumava, 2017.

Proza un biogrāfijas 
 Baltijas toverī sālīti. (kopā ar D. Avotiņu) Rīga: Liesma, 1973;
 Kalējs kala debesīs. Rīga: Liesma, 1981;

Izlases 

 Modinātāju remonts. Rīga: Liesma, 1980.
 Svētā mierā, sāpēs mūžīgās. Rīga, Liesma, 1989.
 Es tevi mīlu. Rīga: Jumava, 1998.
 Jānis Peters: lirika. Rīga: Zvaigzne ABC, 2003.
 Dzeja. Rīga: Atēna, 2004.
 Visu mūžu man ir dzejas dienas. Rīga: Jumava, 2015.

Uzrakstījis arī grāmatu par Raimondu Paulu, kurš komponējis vairāk nekā 100 dziesmu ar Petera tekstiem. 
Sarakstījis libretu Paula Dambja operai „Spārni” (iestudēta 1976. gadā), rakstījis arī dziesmu tekstus vairākām teātra izrādēm.

Apbalvojumi un pagodinājumi 
 LPSR Nopelniem bagātais kultūras darbinieks (1983), 
 Latvijas Zinātņu akadēmijas goda loceklis (1990), 
 LU goda biedrs, 
 Ojāra Vācieša prēmija (1984), 
 Sv. Marka ordeņa kavalieris (Venēcija), 
 Triju Zvaigžņu ordenis, IV šķira (1995),
 Atzinības krusts, I šķira (2008)

Atsauces

Ārējās saites 
 Jānis Peters, profils Radošo savienību padomes datubāzē
 Manai dzimtenei kopkora izpildījumā 2008. gada Dziesmu svētkos, video portālā YouTube

 

Priekulē dzimušie
Latviešu rakstnieki
Latviešu tulkotāji
Latviešu valodā rakstošie
Latvijas diplomāti
Latvijas dzejnieki
Latvijas rakstnieki
Latvijas tulkotāji
Latvijas vēstnieki Krievijā
Padomju žurnālisti
Triju Zvaigžņu ordeņa komandieri
Atzinības krusta lielkrusta komandieri
PSKP biedri
Latvijas PSR Nopelniem bagātie kultūras darbinieki
Atmodas aktīvisti
Ar Tautu Draudzības ordeni apbalvotie